Beth yw’r elfennau cymdeithasol allweddol sy’n effeithio ar allu disgyblion i gael mynediad i addysg?
Mae cynhwysiant cymdeithasol yn bwysig i bawb yn ein cymdeithas, i sicrhau fod pawb ar hawl i gyfleoedd cyfartal. Bod pawb yn teimlo ei fod yn cael i drin yn gyfartal i eraill yn ei chymuned, a ni waeth am ei gwahaniaethau (The Charity Commission, 2001). Mae cynhwysiant cymdeithasol yn bwysig o fewn ysgolion, i sicrhau fod pob plentyn ar hawl i addysg fuddiol. Hefyd i osgoi unrhyw gyfyngiadau gall plant ei wynebu oherwydd eu gwahaniaethau, er enghraifft anabledd, hil, crefydd neu gred. Felly mae pawb yn rhan lawn o'u cymuned, yn ysgol, waith neu gymdeithas. Y gwrthwyneb i gynhwysiant cymdeithasol yw allgau cymdeithasol. Felly pryd mae rhywun neu grŵp o bobl yn cael eu hystyried yn ddifantais, ac nid ydynt yn derbyn cyfle cyfartal i'w cyfoedion (The Charity Commission, 2001). Er enghraifft mae pobl yn trin person yn wahanol oherwydd ei anabledd.
Mae cymdeithas yn cynnwys amrywiaeth o bobl. Pobl o wahanol gefndiroedd, credoau a gwerthoedd, rhyw, oedran a medrau. I lawer o bobl gall y nodweddion hyn fod yn rhwystr o mewn cymdeithas. Felly mae'r Ddeddf Cydraddoldeb 2010 yn amddiffyn pobl sydd â'r nodwedd warchodedig benodol hyn: Oed, Anabledd, Ailbennu Rhywedd, Priodas a Phartneriaeth sifil, Hil, Crefydd a Chredau, Rhyw a Chyfeiriadedd Rhywiol (Ddeddf Cydraddoldeb, 2010). Mae'r ddeddf yma yn amddiffyn pobl sydd â nodwedd warchodedig, ac yn sicrhau fod eu hawliau a chyfleoedd yn gyfartal i bobl eraill. Os mae rhywun yn cael i drin yn annheg neu yn wahanol oherwydd pwy ydyn nhw a'i nodwedd warchodedig. Er enghraifft, pryd mae rhywun yn cam-drin neu'n trin rhywun yn wahanol oherwydd ei anabledd neu amhariad. O ganlyniad mae'r person sydd wedi'i ymwahanu yn cael profiad gwaeth fel llai o gyfleoedd. Gelwir y math hwn o wahaniaethu, wahaniaethu uniongyrchol (Citizens Advice). Ac yn ôl Deddf Cydraddoldeb 2010, mae gwahaniaethu uniongyrchol yn anghyfreithlon. Os mae nodwedd warchodedig person yn cael i wahaniaethu o fewn ysgol, cwmni, sefydliad neu o fewn gymdeithas, mae hyn yn torri Deddf Cydraddoldeb 2010 (Ddeddf Cydraddoldeb, 2010). Gwahaniaethiad arall yw, gwahaniaethu anuniongyrchol. Felly mae ​pawb o fewn cwmni yn dilyn y rhin polisi, arferion a rheolai. Ond gall cael effaith negyddol ar nodwedd warchodedig person. Er bod nodwedd warchodedig yn cael i amddiffyn o dan Ddeddf Cydraddoldeb 2010, nid yw'n gwahaniaethu os mae'r cwmni yn dilyn polisi, arferion neu reolau. Felly er gall hyn cael effaith negyddol ar rhai pobl, efallai ni fydd yn cael i ystyried yn anghyfreithlon oherwydd bod gan bawb yr un rheolau i ddilyn (Citizens Advice).
Er bod nodweddion gwarchodedig yn cael i ddiogelu gan Ddeddf Cydraddoldeb 2010, mae llawer o bobl a nodweddion gwarchodedig dal i wynebu rhwystrau mewn cymdeithas heddiw. Un o'r nodweddion gwarchodedig hyn yw anabledd. Mae deddf cydraddoldeb 2010 yn diffinio anabledd fel "If you have a physical or mental impairment that has a 'Substantial' and 'long-term' negative effect on your ability to do normal daily activities." (Ddeddf Cydraddoldeb, 2010). Mae yna arwyddion corfforol i anabledd fel plentyn sydd yn defnyddio cadair olwyn, amhariad ar y golwg neu clyw. Ond hefyd gall amhariad fod yn llai amlwg fel cyflyrau meddygol, sef Attention Deficit Hyperactivity Disorder (ADHD) neu Autistic Spectrum Disorder (ASD). Hefyd llai amlwg eto, anawsterau dysgu fel dyslecsia (HelpGuide, 2020). 
Yn ysgol fydd plant yn dechrau sylweddoli pa fath o rwystrau bydd rhaid iddynt ymgodymu'n ddyddiol. Gall sgiliau sylfaenol fod yn rhwystr i lawer o blant â amhariad dysgu. Mae sgiliau sylfaenol, sef sgiliau darllen, ysgrifennu a mathemateg yn bwysig i sicrhau datblygiad academaidd plentyn (Autism Support UK). Ond gall fod yn anodd i blentyn sydd ag anawsterau dysgu fel dyslecsia. Mae plentyn a dyslecsia yn cael hi'n anodd darllen, ysgrifennu, sillafu a siarad (HelpGuide, 2020). Mae hyn yn rhwystr i addysg plentyn oherwydd mae'n anodd i'r plentyn ymgysylltu'n llawn â gwersi a gweithgaredd academaidd. Mae hyn yn gadael y plentyn wedi'i ynysu oddi wrth gyfoedion eraill, a methu rhyngweithio'n llawn â'r wers. Fydd angen fwy o gymorth i'r unigolyn, yn y dosbarth a thu allan y dosbarth, er enghraifft amser hyfforddiant un i un gyda thiwtor. Wrth gael hyfforddiant un i un, mae hyn yn rhoi’r cyfle i’r unigolyn deall a dysgu yn eu hamser eu hunain. Hefyd mae’n sicrhau fod yna digon o gymorth efo’r plentyn i lwyddo. Mae cymorth o’r ysgol, rhieni, athrawon, a chyfoedion yn bwysig i’r plentyn, i sicrhau fod nhw’n teimlo ei fod yn cael i gynnwys yn yr ysgol (Pierson, 2010, p.57). Felly mae'n bwysig i ysgolion ac ymarferwyr sylweddoli, mae pob plentyn yn unigryw ac nid ydy pob plentyn yn dysgu'r rhin ffordd, ac mae angen fwy o gymorth i'r plant sydd ag anawsterau dysgu (Knowels and Lander, 2011, p.1). Mae agweddau pobl tuag at blant ag amhariad corfforol neu ddysgu, yn cael effaith mawr ar y plentyn. Wrth iddyn nhw gael i drin yn wahanol i blant eraill oherwydd ei anabledd. Nid ydy'r bobl, athrawon, oedolion a phlant arall yn deall digon am anabledd neu amhariad yr unigolyn. Felly gall hyn arwain at lai o gyfleoedd, sydd annheg ar yr unigolyn i lwyddo (Knowels and Lander, 2011, p.8).
I blentyn ac anabledd neu amhariad corfforol fel yn gadair olwyn, mae yna lawer o rwystrau sydd yn cael effaith ar ei addysg. Os mae'r unigolyn a chadair olwyn neu ryw fath o offer arall i fynd o gwmpas yn ddyddiol. Gallai fod yn anodd iddynt symud o gwmpas oherwydd drysau a choridorau cul, neu ddiffyg lifft a rampiau. Felly heb yr offer cywir, mae’n rhwystro’r cyfle i’r plentyn cael i gynnwys yn llawn o fewn yr ysgol. Mae’n bwysig fod yr ysgol yn darparu'r amgylchedd cywir i blant, rhieni a phobl sydd ag anabledd neu amhariad sydd yn effeithio ar ei gallu i symud o gwmpas yn effeithiol (Knowles and Lander, 2011, p.2). Os mae ysgol neu sefydliad methu darparu addasiadau ar gyfer anghenion plentyn neu berson ac anabledd, mae hyn yn anghyfreithlon ac yn fynd yn erbyn y Ddeddf Cydraddoldeb 2010 (Ddeddf Cydraddoldeb, 2010). Felly mae’n bwysig fod yr ysgol yn cymryd i fwrdd unrhyw rwystr sydd yn atal plentyn mynychu'r ysgol oherwydd gall pob plentyn lwyddo yn yr ysgol pan roddir yr adnoddau cywir (Knowles and Lander, 2011, p.2). Wrth i'r ysgol siarad ag ysgolion arall, teuluoedd ac arbenigwyr am gymorth, fel pa adnoddau sydd angen. Mae'r ysgol yn gallu pharatoi ar gyfer anghenion y plentyn, i sicrhau fod offer addas ar gael i'r plentyn gael mynediad uniongyrchol i'r ysgol. Hefyd mae hyn yn dangos bod yr ysgol yn chynnwys pob plentyn, gan sicrhau nid yn unig yr unigolyn, ond pob plentyn arall gan ei fod nhw hefyd yn dod o gefndiroedd amrywiol (Knowles and Lander, 2011, p.8).
Os mae'r ysgol yn mynychu taith ysgol, efallai na fydd yr unigolyn yn gallu mynychu cyfochr â'i gyfoedion, oherwydd diffyg cyfleusterau mewn rhai gwasanaethau. Mae'r unigolyn dan anfantais oherwydd nad yw'n gallu cymryd rhan gyfochr â'i gyfoedion (Knowels and Lander, 2011, p.145). Hefyd, colli allan ar gyfle addysgol, sy'n hanfodol ar gyfer eu llwyddiant addysgol y plentyn. Mae cynhwysiant cymdeithasol ar deithiau neu gweithgareddau ysgol, yn sicrhau bod gan yr unigolyn gyfleoedd cyfartal i dwf a llwyddiant academaidd (Knowles and Lander, 2011, p.2). Yn ôl y gyfraith mae rhaid bod mynediad addas i bobol ac anabledd i wasanaethau a thrafnidiaeth, ond na fydd rhai cwmnïau trafnidiaeth a’r adnoddau cywir ar gyfer cadair olwyn neu anghenion anabledd eraill (Ddeddf Cydraddoldeb, 2010). Yn ôl Scope, fydd rhaid i'r ysgol edrych mewn i'r cwmni i sicrhau fod mynediad anabledd gyda'r cwmni bws a sefydliad. Dylai staff ar y bws, sef y gyrrwr bws cynnig cymorth i helpi’r unigolyn ar a bant o'r bws, er enghraifft, i wthio'r unigolyn i fyny'r ramp (scope). Ar daith ysgol fydd angen fwy o staff i fynychu'r diwrnod i sicrhau bod y plant yn ddiogel. Felly fydd eisiau un aelod o staff i edrych ar ôl y plentyn sydd angen. Rwystr yma yw gost i dalu fwy o staff mynychu'r sesiwn a thaith. Mae llawer o ysgolion ddim a'r arian i dalu fwy o staff ychwanegol. Felly heb gael digon o staff i gefnogi'r unigolyn, gall fod yn rhwystrol i'r unigolyn (Smith et al, 2014, p.4). Fydd hyn yn gwahaniaethu'r unigolyn oherwydd efallai bydd angen cefnogaeth ychwanegol ar yr unigolyn. Mae cefnogaeth ychwanegol yn cefnogi eu hanghenion unigol i'w helpu llwyddo (Smith, 2012, p.55). Hefyd gall yr athrawon cael diffyg profiad ag angen y plentyn, felly gallent fod ag ofn i gynnwys anghenion y plentyn yn llawn ar y daith. Gall hyn fod yn anffodus i'r plentyn oherwydd gellid ei ystyried yn flaenoriaeth isel, a fydd y plentyn yn colli allan ar gyfleoedd academaidd ystyrlon (Shields and Synnot, 2016, p.6).
Yn yr ysgol mae llawer o wahanol rwystrau, mae plant ac anabledd ac amhariad yn delio â bob dydd. Ond hefyd mae ei rhieni, theulu neu roddwr gofal sylfaenol, hefyd yn delio gyda'r rhwystrau mae ei phlant yn gyfarfyddiad (Smith, 2012, p.34). Un wers gall fod yn rhwystr i blentyn ac anabledd neu amhariad yw addysg gorfforol, wers mae plant ifanc yn elwa o addysg gorfforol. Mae plant yn datblygu ei iechyd esgyrn, iechyd seicolegol a galwadau cymdeithasol. Ond mae plant ac anabledd neu amhariad dal yn elwa o weithgareddau corfforol. Mae plant ac anabledd neu amhariad yn dioddef o'i sgiliau echddygol bras yn datblygu yn hwyrach i gymharu â'i chyfoedion. Felly mae gweithgareddau a gwersi corfforol yn bwysig i’w ddatblygiad (Shields and Synnot, 2016, p.1). Ond mae gwahanol rwystrau mae plentyn sydd ag anabledd neu amhariad yn wynebu. Gall fod diffyg dealltwriaeth gan athrawon a staff, adael i’r athro poeni am ddiogelwch y plentyn dan ei oruchwyliaeth (Shields and Synnot, 2016, p.2). Mae hyn yn anfantais i'r unigolyn oherwydd mae siawns na fydd y plentyn yn cael ei gynnwys a bydd llai o gyfle i gymryd rhan mewn gweithgaredd corfforol i'r unigolyn (Shields and Synnot, 2016, p.5). Rwystr arall yw agwedd yr athrawon tua'r unigolyn. Os mae agwedd negyddol gyda'r athro neu staff tua'r unigolyn, fydd hyn yn cael effaith negyddol ar y cyfleoedd maent yn rhoi i'r plentyn. Er enghraifft, os mae'r dasg yn gymhleth, efallai fydd yr athro yn meddwl ni fydd yr unigolyn yn gallu cwblhau’r dasg (Shields and Synnot, 2016, p.6). Yn gadael y plentyn wedi'i wahanu o'r dasg, ei gyfoedion a hefyd chyfleoedd pwysig. Hefyd mae’n rhoi profiad ysgol negyddol i'r plentyn oherwydd agweddau negyddol athrawon a eraill. Gall profiad plentyn cael effaith ar ei lwyddiant yn yr ysgol oherwydd bod arwahanrwydd yn atal y plentyn rhag cyrraedd ei lawn botensial (Rose and McAuley, 2010, p.22-23).
Mae pob gwers addysg academaidd a gorfforol yn bwysig i blentyn. Dylai pob plentyn a'i theulu deimlo ei fod yn cyrraedd ei photensial. Os nad yw'r gwersi sydd wedi cael i osod gan yr athro yn addas ar gyfer anghenion y plentyn, ni fydd y plentyn yn gallu cymryd rhan yn y wers. Er enghraifft, gosod y wers addysg gorfforol i chwarae pêl droed, fydd plentyn yn gadair olwyn dan anfantais (Knowels and Lander, 2011, p.6). Er bod pob plentyn ac anabledd neu amhariad a wahanol anghenion ac ni fydd pob plentyn yn gallu cymryd rhan (Shields and Synnot, 2016, p.6). Mae'n bwysig i sicrhau ni ddylai unrhyw blentyn fod dan anfantais, ac mae rhaid strwythuro gwersi i gyd-fynd ag anghenion pob plentyn trwy ddysgu a deall yr anabledd neu'r amhariad. Felly mae'n bwysig deall sut gall athrawon cynllunio gwers i'r unigolyn, wrth ddeall anghenion y plentyn. Trwy  siarad â theuluoedd, rhieni, ysgolion arall neu arbenigwyr, gall yr ysgol weithio gyda nhw i oresgyn rhwystrau. Mae cynnwys y rhieni yn bwysig er mwyn ennill ymddiriedaeth yr ysgol. Eu bod yn teimlo gallent ymddiried bod eu plentyn yn cael ei werthfawrogi'n gyfartal, ac yn cael y gefnogaeth gywir ag unrhyw blentyn arall yn yr ysgol (Pierson, 2010, p.58-59).
Mae yna gwahanol rwystrau mae plant ag ADHD yn delio â bob dydd. Er enghraifft, ymddygiad gorfywiog a byrbwyll. Maent yn cael anhawster talu sylw, dilyn cyfarwyddiadau, cwblhau gwaith ac mae ei sylw yn cael i dynnu'n hawdd. Yn ddosbarth mae'n anodd i'r unigolyn eistedd yn un lle am gyfnod hir felly maen tebygol fydd yr unigolyn yn gwingo, ac efallai rhedeg neu gerdded i fwrdd pan mae'n amhriodol. Mae'n debygol fydd yn siarad llawer ac yn torri ar draws pobl eraill siarad, a hefyd gweiddi atebion allan i'r cwestiynau heb gael i ofyn neu aros ei thro (ADHD Foundation, 2018). Mae rhaid i unigolion a ADHD delio a'i rwystrau personol, a rwystrai o bobl eraill. Mae agweddau pobl arall fel athrawon, cyfoedion a rhieni arall tuag plentyn ac anabledd ac amhariad yn cael effaith negyddol ar y plentyn a'i teulu (Shields and Synnot, 2016, p.5). Yn y dosbarth gall athrawon a chyfoedion gael ymateb negyddol i ymddygiad trafferthus mae'r unigolyn yn dangos. Er enghraifft, os mae'r unigolyn yn dangos ymgysylltiad gwael, os nad yw'r athro yn gwybod ac yn deall ADHD, gallai'r athro a chyfoedion eraill weld hyn i fod yn ymddygiad amharchus. Felly mae'n debygol fydd yr athro yn ddweud wrth y plentyn am fod yn anghwrtais yn y dosbarth, a gallai'r unigolyn gael ei labelu fel y "plentyn drwg" gan pobl o’i gwmpas. Os mae'r plentyn yn llai cysylltiedig yn yr wers neu weithgaredd, mae hyn hefyd yn cael effaith negyddol ar ymateb pobl eraill. Mae'n debygol fydd yr athro'n gweld hyn fel bydd y plentyn ddim yn canolbwyntio yn y wers. Mae hyn yn rhoi argraff annheg i bobl o'r plentyn unwaith, eto yn eu labelu yn anghwrtais neu ddrwg (Smith et al, 2016, p.2-3). Bydd angen cymorth ychwanegol ar blentyn ag ADHD, i sicrhau fod ei anghenion academaidd yn cael eu cwrdd ag i ddarparu cefnogaeth a strwythur unigol i'w haddysg. Gall plentyn ad ADHD ddod yn rhwystredig yn y dosbarth, felly mae'r cymorth ychwanegol yna i reoli ei anghenion yn yr ystafell ddosbarth. Gyda'r cymorth iawn, fydd hyn yn sicrhau fod yr unigolyn ar gefnogaeth gywir i lwyddo yn ysgol (Smith et al, 2016, p.4). 
Mae'r rhwystrau yma yn effeithio pob plentyn ac anabledd neu amhariad. Wrth ddarparu llai cyfleoedd academaidd a rhyngweithio cymdeithasol ag eraill. Sydd yn arwain at brofiad negyddol trwy gydol ei diwrnod neu trwy ei bywyd ysgol (Knowels and Lander, 2011, p.8). Mae hyn yn effeithio ar eu hyder ac mae plant yn teimlo'n anghyfartal i'w cyfoedion, sydd yn arwain i’r plant teimlon rhwystredig ac yn anhyderus. Hefyd mae'n wneud i'r plentyn ar anabledd neu amharid a'i rhieni, teimlo nad oes neb yn gwrando pryd mae ei anghenion heb gael i gwrdd, er enghraifft, os nad oes cymorth cywir yna i'r unigolyn (Shields and Synnot, 2016, p.3-6). Mae'r plentyn yn ei chael hi'n anodd ffitio i mewn a gwneud ffrindiau oherwydd eu bod wedi'u labelu am ei anabledd neu amhariad. Er enghraifft, mae'r plentyn ag ADHD yn "ymosodol" neu'n "ddrwg". Hefyd mae yna'r risg fydd y plentyn yn cael i bryfocio oherwydd ei anabledd neu amhariad, a fydd hyn yn cael effaith negyddol ar ei hyder a datblygiad ymddygiadol, emosiynol a chymdeithasol. Mae diffyg dealltwriaeth a pharch rhai rhieni, trwy beidio â gadael i'w plentyn chwarae gyda'r plentyn "drwg" (ADHD Foundation, 2018). Yn cael effaith ar rieni'r plentyn oherwydd mae'r rhieni'n teimlo bod yn cael i farnu am ymddygiad ei phlentyn (Shields and Synnot, 2016, p.3).
Mae Llywodraeth Cymru am ddarparu addysg gynhwysol, trwy ddarparu cwricwlwm cynhwysol. Felly mae pob plentyn ar gyfle i gyfleodd sydd yn berthnasol i'w anghenion. Mae'r llywodraeth am i ysgolion i weithio gyda rhieni, gofalwyr, a phlant, i allu gwrando a deall ei safbwyntiau. Gweledigaethau Llywodraeth Cymru yw i sicrhau fod pob plentyn a mynediad i'w hawliau fel nodwyd gan y UNCRC, sef yr United Nations Convention on the Rights of the Child. A'i saith nod craidd yw: 1) mae pob plentyn yn cael Dechrau'n Deg. 2) Amrywiaeth o ddysgu a chyfleoedd cynhwysfawr. 3) Fab bob plentyn ac iechyd da, ac maent yn rhydd o gamdriniaeth, erledigaeth a cham-fanteisio. 4) Mynediad i chwarae, hamdden, chwaraeon, a gweithgareddau diwylliannol. 5) Fod bob plentyn yn cael i'w wrando ar, yn cael i barchu a bod ei hunaniaeth ddiwylliannol yn cael ei chydnabod. 6) Fod gan bob plentyn cartref diogel a chymuned sydd yn cefnogi ei lles corfforol ac emosiynol. 7) Fod plant ddim dan anfantais gan dlodi (Llywodraeth Cymru, 2018). Mae'r UNCRC yna i ofalu am fywydau plant a'u hawliau sifil, gwleidyddol, economaidd, cymdeithasol a diwylliannol ac i ddiogelu ei hawliau sef, ethnigrwydd, rhywedd, crefydd, iaith, medrau a fwy, mae bob plentyn a'r hawl i. Hefyd mae'r UNCRC yn esbonio pa mor bwysig fod i oedolion a llywodraethau weithio gyda'i gilydd i sicrhau fod pob plentyn a hawl i'w hawliau (Unicef, 2016).
I gloi mae'n bwysig bod ysgolion yn gynnwys pawb, trwy gryfhau cefnogaeth gymdeithasol a rhwydweithiau yn yr ysgol. Er enghraifft, weithio gyda sefydliadau, ysgolion a deuluoedd sydd yn deall anabledd. Mae hyn yn sicrhau fod yr unigolyn a rhwydwaith cryf yn yr ysgol. Mae perthynas dda gyda theulu’r unigolion hefyd yn bwysig, i sicrhau ymddiriedaeth a dealltwriaeth dda o anghenion y plentyn. Fydd hyn yn helpu darparu'r strwythur gorau ar gyfer y plentyn, a darfanfod beth sydd yn achosi i waethygu. Hefyd fydd hyn yn helpu gweithio trwy rwystrau newydd. Mae hyn hefyd yn helpu'r ysgol i ddarparu amgylchedd gwell, mwy cyfartal i'r unigolyn. Er enghraifft, mynediad cywir i gadeiriau olwyn gan sicrhau bod digon o le i symud o gwmpas, a sicrhau bod y plentyn yn derbyn cefnogaeth a'r cymorth cywir yn y dosbarth (Pierson, 2010, pp.48-59). Trwy gael gwared â rhwystrau, bydd plant a’i theuluoedd yn teimlo eu bod yn cael eu cynnwys yn fwy yng nghymuned yr ysgol. Hefyd, bydd agweddau pobl yn fwy cadarnhaol, felly yn darparu profiad ysgol well i'r unigolyn (Emma Smith, 2012, pp.54-55). Mae profiad ysgol yn cael effaith ar ei llwyddiant ysgol oherwydd os mae plentyn yn cael profiad gwael ac yn teimlo'n ynysig oddi wrth ei gyfoedion. Mae'r plentyn yn debygol cael profiad negyddol yn yr ysgol a gallai hyn arwain at dangyflawniad (Rose and McAuley, 2010, pp. 22-24).

